Die Kruger Mpumalanga Internasionale Lughawe (IATA: MQP, ICAO: FAKN) is noordoos van Nelspruit geleë. Dit is Mpumalanga se grootste en modernste lughawe, en het die Nelspruit-lughawe suidwes van die stad in 2008 vervang. Laasgenoemde word nie meer vir geskeduleerde passasiersvlugte gebruik nie. Airlink vlieg na en van Kaapstad Internasionale Lughawe, Koning Shaka Internasionale Lughawe (Durban), O.R. Tambo Internasionale Lughawe, (Johannesburg) en Livingstone Lughawe. Fly Go-Air vlieg na en van Lanseria-lughawe buite Johannesburg.